《次韵谢朓京路夜发寄六弟书因以督其归》
宋代·李彭

问津实知津，阮屐穿几两。束装径巑岏，呼船凌泱漭。

老馀风埃颜，枯槁日日上。屏居二十载，寡求每自广。

眷言季行役，清音当见赏。声华慎交绥，物色易摇荡。

得隽早归来，毋为勤掉鞅。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。